IN nomine Domini, Ego Iocerannus Grossus Dominus Branceduni, notum facio vniuersis præsentibus  futuris, quod ego dedi, concessi,  in perpetuum quietum clamaui pro me  hæredib. meis,  præsenti Charta mea confirmaui Deo,  beatis Apostolis Petro  Paulo,  dōno HVGONI venerabili Abbati Cluniacensi, eiusque successoribus,  Ecclesiæ,  Conuentui Cluniacensi, quicquid habui, aut habeo, vel habere possem in castro de Botauant,  in villis de Brei  de Cort-Humberto, cum omnibus pertinentiis, nihil retinendo mihi, vel hæredibus meis, libere, quiete, pacifice,  in libero allodio in perpetuum habenda  possidenda. Insuper quicquid habui, vel habere possem, in terris, hominibus, possessionibus, redditibus, nemoribus, aquarum decursibus, pratis, pascuis, viis, semitis, consuetudinibus, iustitiis, gardis, feodis,  aliis modis omnibus a banno de Cluniaco quod est prope Verenges vsque ad aquam de Gradona,  vsque ad aquam eandem subtus villam de Chaselles,  vsque ad territorium villæ eiusdem,  sicut ducit ad villam de Li, cum territorio  pertinentiis suis,  vsque ad villā de Blanos,  a valle de Blanos, vsque ad aquam Gardoniæ antedictam, cum Tani aqua,  pertinentibus ad eam, sicut ducūt termini memorati. Præterea trado eis  concedo, quieta, libera,  absoluta, quæcumque Ecclesia S. Petri Cabilon. habuit, vel habere potuit in villa de Cortumberto,  omnibus pertinētiis, cum molendino de Mascherum, excepta Ecclesia  decima eiusdem villæ, quæ ad eam dicitur pertinere. Quæ omnia supradicta tam ego, quam hæredes, seu successores mei, eisdem Abbatibus,  Conuentui Clun. debemus reddi facere  conseruare libera, quieta,  absoluta ab omni homagio, dominio, seu feodo, seu qualibet alia, vel cuiuslibet alterius iurisdictione de iure garentizare  defendere in perpetuum contra omnes homines tenemur,  de his omnibus tenendis fideliter  integre attendendis, obligo me,  omnes successores meos,  omnia nostra, erga dictum Abbatem Clun.  successores suos,  Ecclesiam antedictam Clun. Præterea notum volo fieri, quod ego, vel successores mei, vel aliquis nomine meo, vel ipsorum hæredum, vel aliquis de nostris, non poterimus construere, ædificare, aut acquirere, vel retinere aliquid vel habere infra terminos supradictos. Insuper omnimodam securitatem, tam a domno Rege, Duce, Comite Cabilonensi, Episcopo Matisconensi, me, vxore mea,  filio meo,  omnibus aliis, eis dare  facere teneor, prout sibi  Ecclesiæ suæ Clun. melius voluerint  viderint expedire. Pro quibus omnibus supradictis fideliter adimplendis,  obseruandis, finaliter  perpetuo, sicut est superius annotatum, tam pro me quam pro ipsis, præstiti corporaliter iuramentum. Et de his omnibus supradictis dictum Abbatem Clun. pro se  Ecclesia sua inuestiui,  in possessionem plenariam intromisi. Actum publice in castro de Boteauant, anno Domini M. CC. XXXVI. mense Martio, die Martis post Dominicam qua cantatur, Inuocauit me. In cuius rei testimonium  firmitatem perpetuam præsenti scripto ego Iocerannus sigillum meum feci apponi.